ΘΕΜΑ: «Η Ελλάδα είναι αγαπημένος προορισμός για τουρίστες από όλο τον κόσμο. Ποια πιστεύετε ότι είναι τα θετικά και ποια τα αρνητικά του τουρισμού;».

**ΣΧΕΔΙΑΓΡΑΜΜΑ**

 **Πρόλογος:** Η χώρα μας ως ένας από τους δημοφιλέστερους προορισμούς παγκοσμίως κάθε χρόνο κατακλύζεται από εκατομμύρια τουρίστες.

**Κύριο μέρος**

 **1η παράγραφος:** Oι θετικές συνέπειες του τουρισμού στη χώρα μας Οικονομική πρόοδος και ευημερία.

Οι τουρίστες ξοδεύουν χρήματα για τη διαμονή και τη διασκέδασή τους, με αποτέλεσμα να αυξάνονται τα έσοδα της χώρας μας. Προβολή της χώρας μας στο εξωτερικό. Οι ξένοι έρχονται σε επαφή με τον ελληνικό πολιτισμό και μεταφέρουν την αγάπη τους γι' αυτόν στην πατρίδα τους. Με άλλα λόγια, γίνονται οι καλύτεροι πρεσβευτές του. Πολιτιστικές ανταλλαγές. Οι Έλληνες, που ζουν στις τουριστικές περιοχές είναι πιο ανοιχτόμυαλοι και αποδέχονται ευκολότερα το διαφορετικό, καθώς γνωρίζουν διαφορετικούς τρόπους ζωής, ήθη και έθιμα. Μείωση της ανεργίας και δημιουργία νέων θέσεων εργασίας. Χιλιάδες Έλληνες εργάζονται στις τουριστικές περιοχές. Δημιουργία έργων υποδομής (αεροδρόμια, λιμάνια, δρόμοι, σύγχρονες ξενοδοχειακές εγκαταστάσεις) και βελτίωση της ποιότητας ζωής.

**2η παράγραφος:** Oι αρνητικές συνέπειες του τουρισμού στη χώρα μας

Ξενομανία. Οι κάτοικοι των τουριστικών περιοχών υιοθετούν τον τρόπο ζωής των ξένων (μουσική, φαγητό, διασκέδαση) και υποτιμούν το δικό τους πολιτισμό. Πολλές φορές νομίζει κανείς ότι βρίσκεται σε χώρα του εξωτερικού και όχι στην Ελλάδα. Οι τουρίστες συχνά λειτουργούν ως αρνητικό πρότυπο, καθώς, επειδή θεωρούν την Ελλάδα χώρα της απόλυτης ελευθερίας και του τρελού ξεφαντώματος, μεθούν, παραφέρονται και φτάνουν σε ακρότητες . Όσοι ασχολούνται με τον τουρισμό ενδιαφέρονται μόνο για το εύκολο και γρήγορο κέρδος και γι’ αυτό χρησιμοποιούν κάθε μέσο. Ως συνέπεια, χάνεται ο παραδοσιακός τρόπος φιλοξενίας ενώ απουσιάζουν η ευγένεια και η φιλοξενία. Εξαιτίας της ανεξέλεγκτης ανοικοδόμησης καταστρέφεται το φυσικό περιβάλλον και απειλείται η ισορροπία του οικοσυστήματος.

**Επίλογος:**

Ο τουρισμός είναι η «βαριά βιομηχανία» της χώρας μας. Οφείλουμε να αλλάξουμε νοοτροπία, για να γίνουμε πιο ποιοτικοί και ανταγωνιστικοί.

**ΤΙ ΕΙΝΑΙ Ο ΑΓΡΟΤΟΥΡΙΣΜΟΣ**

Ο Αγροτουρισμός είναι μια ήπια μορφή βιώσιμης τουριστικής ανάπτυξης και πολυδραστηριότητας στον αγροτικό χώρο.

**Γενικά:**

Αγροτουρισμός είναι η παράλληλη ανάπτυξη δραστηριοτήτων που αποσκοπεί στην οικονομική και την κοινωνική αναβάθμιση των αγροτικών περιοχών και γενικότερα της υπαίθρου, με την ανάδειξη και στήριξη:

•               της ήπιας και μικρής κλίμακας προσφοράς τουριστικών υπηρεσιών

•               της τοπικής αγροτικής παραγωγής

•               της δημιουργίας και εμπορίας παραδοσιακών προϊόντων

•               του πολιτιστικού και φυσικού πλούτου της κάθε περιοχής

**Ποιους ενδιαφέρει**:

Από την άποψη αυτή, η ανάπτυξη του Αγροτουρισμού, ενδιαφέρει κυρίως τους παρακάτω φορείς / επιχειρήσεις:

•               Παραδοσιακά Καταλύματα

•               Παραδοσιακά εστιατόρια και καφενεία

•               Παραγωγούς και εμπόρους τοπικών προϊόντων

                  Επιχειρήσεις δραστηριοτήτων

•               Μουσεία κάθε είδους

•               Συλλόγους (Πολιτιστικούς, Φυσιολατρικούς, Ορειβατικούς, κλπ)

•               Συνεταιρισμούς (Γυναικείους, Αγροτικούς κλπ)

•               Τοπική αυτοδιοίκηση

•               Σχολεία / Εκπαιδευτικά Ιδρύματα

Όμως ενδιαφέρει επίσης τον κάθε κάτοικο και επαγγελματία της περιοχής στην οποία αναπτύσσεται μια Αγροτουριστική δραστηριότητα καθώς:

Στον Αγροτουρισμό ο τουρίστας είναι επισκέπτης, φίλος, θαυμαστής του τόπου, είναι ένας «φιλοξενούμενος», ένας ταξιδιώτης που αναζητά τα μυστικά, την αυθεντικότητα και την ομορφιά του, εστιάζοντας στην ήσυχη ζωή, τη φυσική κληρονομιά και όλα όσα μοναδικά και ξεχωριστά έχει να προσφέρει ο κάθε προορισμός.

Ολόκληρη η φιλοσοφία του Αγροτουρισμού βασίζεται στη διαπροσωπική, ανθρώπινη, άμεση και φιλόξενη σχέση μεταξύ του κατοίκου της υπαίθρου και του επισκέπτη. Για το λόγο αυτό έρχεται ο επισκέπτης σε επαφή με τη φύση, με την καλλιέργεια της γης, την περισυλλογή του καρπού, με τους ανθρώπους της περιοχής . Ο επισκέπτης μαθαίνει, για παράδειγμα, να φτιάχνει στον αργαλειό, να κεντάει, να παρατηρεί τα ζώα και τα πουλιά, να δοκιμάζει το κρασί και το τσίπουρο, να συμμετέχει στην παραγωγή τους, να καταλαβαίνει τη σωστή ώρα του τρύγου, τη γεύση, το άρωμα, το χρώμα του κρασιού της περιοχής μας, τη χρήση του κρόκου, τη διαφορά στις ποικιλίες του μελιού, τη διαδικασία και επιλογή κατά την περισυλλογή των μανιταριών ή των κάστανων.

Του προτείνονται δασώδη μονοπάτια, γαλήνιες λίμνες και ορμητικά ποτάμια, του προσφέρεται η δυνατότητα για αθλήματα περιπέτειας (extreme sports) και τον ξεναγείται σε παλιές εκκλησιές και μοναστήρια, πέτρινα γεφύρια και αρχαιολογικά ευρήματα ή προσκαλείται να συμμετάσχει σε τοπικά πανηγύρια, γιορτές, έθιμα.

**Οικοτουρισμός**

Τουρισμός δηλαδή που συνδυάζει την τοπική οικονομική ανάπτυξη, διαφύλαξη της ποιότητας του περιβάλλοντος και την ανάδειξη των φυσικών πλεονεκτημάτων και της ιστορίας μιας περιοχής.

Οι συνδυασμοί όλων ή κάποιων από τα είδη τουρισμού που αναφέραμε πιο πάνω μπορούν να συμβάλουν καθοριστικά στην ανάπτυξη του τουρισμού στη χώρα μας. Η προσφορά τουριστικών πακέτων γαστρονομίας, ψυχαγωγίας και ενημέρωσης για τον πολιτιστικό πλούτο που διαθέτει η Ελλάδα πρέπει να αποτελέσει προτεραιότητα για τους τουριστικούς πράκτορες καθώς θα αμβλύνει τη χωροταξική συγκέντρωση της τουριστικής δραστηριότητας, και θα αναβαθμίσει και θα εμπλουτίσει το τουριστικό προϊόν που προσφέρεται από αυτήν.

***Θρησκευτικός τουρισμός***

***Πολιτιστικός τουρισμός***

***Συνεδριακός και εκθεσιακός τουρισμός***

***Θεραπευτικός - Ιαματικός τουρισμός***